Ciucă, despre excluderea lui Vîlceanu din PNL: „Realizez că a fost o decizie foarte bună. E un comportament absolut inacceptabil”
Președintele PNL, Nicolae Ciucă, a afirmat, în legătură cu momentul excluderii din partid a lui Dan Vîlceanu, că au fost voci în partid care au spus să nu fie dat afară. „Am optat pentru această decizie și, sigur, s-a votat democratic excluderea și nu pot să spun că mă bucur, dar în același timp realizez că a fost o decizie foarte bună, ținând cont de comportamentul absolut inacceptabil, inexplicabil al domnului Vîlceanu”, a adăugat el, potrivit News.ro.